### | | | | --- | --- | | | | | --- | | **Teknik- og Miljøudvalget** 7. november 2016 Sagsnr. 710-2014-50628 Dok.nr. 710-2016-337191 Sagsbehandler DPLVSO | | 109.                Strategisk Varmeplan, pulje til projekter oktober 2016 - Åbent

###

|  |  |
| --- | --- |
| Tidl. politisk behandling | TM-U, 09.11.15, pkt.112, TM-U, 06.10.16, pkt.98 |
| Forventet sagsgang | TM-U |
| Lovgrundlag |  |

###

**SAGENS INDHOLD**

[adresse] har modtaget en ansøgning fra Ulstrup
Kraftvarmeværk A.m.b.a. om støtte til projektet ”Varmepumpe for røggaskondensering
ved [adresse]”. Der skal tages stilling til, om der skal gives
støtte til projektet. Ansøgningen er vedlagt som bilag.

Byrådet har i forbindelse med vedtagelse af klimaplanens
projektkatalog 2016 – 2017 afsat en pulje på 100.000 kr. i 2016. Disse midler
skal anvendes til aktiviteter og projekter i forbindelse med udmøntning af [den
strategiske varmeplan](http://favrskov.viewer.dkplan.niras.dk/dkplan/dkplan.aspx?pageId=385).

Der er indenfor puljen to støtteberettigede
projektkategorier. Kriterier for projekterne kan læses i [”Procedure
for ansøgning om midler til projektstøtte”.](http://favrskov.viewer.dkplan.niras.dk/media/175958/710_2016_274306_ansoegning_om_stoette_til_varmeprojekter__procedure_.pdf)

Under klimaplanens projektkatalog 2014-2015 har Teknik- og
Miljøudvalget tidligere bevilliget støtte til fire andre projekter:

· I 2014 fik Hinnerup Fjernvarme 19.800 kr. i støtte til at
udarbejde et projektforslag for fjernvarmeforsyning af [adresse] og Vitten.

· I foråret 2015 fik Thorsø Fjernvarmeværk 50.000 kr. i støtte til
at undersøge mulighederne for konvertering af Drøsbro Mejeris varmeforbrug og
udnyttelse af overskudsvarme fra mejeriet.

· I efteråret 2015 fik Ulstrup Kraftvarmeværk 40.000 kr. i støtte
til at undersøge mulighederne for etablering af en varmepumpe, og

· [adresse] og [adresse] fik 50.000 kr. i støtte
til at udarbejde et projektforslag for etablering af en transmissionsledning mellem
de to varmeværker.

**VURDERING**

Teknik og Kultur har vurderet ansøgningen i henhold til det
overordnede formål med den strategiske varmeplan og i henhold til ”Procedure for
ansøgning om midler til projektstøtte”.

[adresse] har ansøgt om støtte til at
udarbejde et projektforslag for etablering af røggaskondensering på
varmeværket, hvorved restvarmen i røggassen fra gaskedlen og gasmotoren vil
kunne udnyttes.

Projektet forventes at give en væsentlig CO2-reduktion
og en lavere varmepris for værkets forbrugere. Prisreduktionen skal ses i
sammenhæng med den forventede prisstigning på værket, som følge af ændrede
metoder for elafregning i 2016 og bortfald af el-produktionsgrundbeløbet i
2018. Grundbeløbet gives til de danske decentrale kraftvarmeværker, som
fortrinsvis anvender naturgas. Grundbeløbet har blandt andet fungeret som en
kompensation for binding til naturgas som brændsel samt en slags forsikring mod
høje varmepriser, da elmarkedet blev liberaliseret.

Den samlede udgift for realisering af projektet er 6,0 mio.
kr., hvoraf Ulstrup Kraftvarmeværk har ansøgt om 50.000 kr. til udarbejdelse af
projektforslaget.

Teknik og Kultur vurderer, at projektet opfylder
støttekriterierne samt understøtter den strategiske varmeplans mål om
udbredelse af en effektiv fjernvarmeforsyning baseret på CO2-neutrale
brændsler.

I efteråret 2015 fik Ulstrup Kraftvarmeværk 40.000 kr. i
støtte fra puljen til at undersøge mulighederne for etablering af en varmepumpe.
Undersøgelserne har dog vist, at det ikke vil være en rentabel løsning for
hverken varmeværket eller forbrugerne.

**ØKONOMI**

I klimaplanens projektkatalog for 2016 – 2017 er der afsat
en pulje på 100.000 kr. i 2016 til øvrige aktiviteter og projekter i
forbindelse med udmøntning af den strategiske varmeplan.

Såfremt der bevilliges støtte til Ulstrup Kraftvarmeværk vil
den samlede bevilling fra puljen, inklusiv tidligere støttede projekter, være
209.800 kr.

**INDDRAGELSE**

[adresse] har annonceret muligheden for at ansøge
puljen i Favrskov Posten og på kommunens hjemmeside. Desuden er varmeværkerne i
Favrskov Kommune og medlemmerne af Landsbyrådet orienteret herom.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1. At Ulstrup Kraftvarmeværk bevilliges
det ansøgte beløb på 50.000 kr.

**BESLUTNING**

**Bilag**

|  |  |
| --- | --- |
| Ansøgning om støtte til projektet "Varmepumpe for røggaskondensering ved [adresse]" | 710-2016-337479 |